Elodėja - Vikipedija

# Elodėja

### Straipsnis iš Vikipedijos, laisvosios enciklopedijos.

Elodea
Kanadinė elodėja (Elodea canadensis)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Lelijainiai ( Liliopsida)
Poklasis: | Dumblialaiškiažiedžiai ( Alismatidae)
Šeima: | Vandenplūkiniai ( Hydrocharitaceae)
Gentis: | Elodėja ( Elodea)

Elodėja (Elodea) - vandenplūkinių (Hydrocharitaceae) šeimos augalų gentis, kurioje vienintelė Lietuvoje auganti vandens augalų rūšis - kanadinė elodėja (lot. Elodea canadensis). Genties pavadinimas iš graikų k. helodes - pelkinis; auga vandenyje. Tai daugiametis vandens augalas, turintis ilgą stiebą ir menturinius lapus. Vyriškieji žiedai turi 3-9 kuokelius. Moteriškieji žiedai pavieniai, išsidėstę viršutinių lapų pažastyse ant ilgų žiedkočių. Vainikėlis baltas.

Kanadinė elodėja žydi birželio - rugpjūčio mėn. Lietuvoje sėklų nesubrandina, nes čia nėra vyriškųjų žiedų. Vegetatyviškai dauginasi stiebo atlaužomis, žieminiais pumpurais, šakutėmis.

Augalas kilęs iš Šiaurės Amerikos, aklimatizuotas Azijoje, Australijoje ir Europoje, taip pat ir Lietuvoje. Lietuvoje pirmą kartą pastebėtas 1899 m. netoli Kauno, o Vilniuje - 1900 m.

Augalas sudaro sąžalynus, todėl užžėlę vandens baseinai duoda daug žalios masės, kurią galima panaudoti laukams tręšti, taip pat kiaulėms ir kitiems gyvuliams šerti. Tačiau gali turėti ir neigiamą reikšmę - trukdo žuvininkystei, laivininkystei. Be to, kanadinė elodėja auginama akvariumuose.

Kanadinės elodėjos sąžalynas
Rodomas puslapis "http://lt.wikipedia.org../../../e/l/o/Elod%C4%97ja.html"

Kategorija: Vandenplūkiniai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Deutsch
- English
- Español
- Français
- Nederlands
- Português